**Εικόνα που περιέχει κείμενο, στιγμιότυπο οθόνης, γραμματοσειρά

Το περιεχόμενο που δημιουργείται από AI ενδέχεται να είναι εσφαλμένο.Πρόσκληση για συμμετοχή σε υβριδική εκδήλωση δικτύωσης με θέμα *«Κάνοντας τον Πολιτισμό πιο Προσβάσιμο & Συμπεριληπτικό για τα Άτομα με Αναπηρία»* (“AccessibleEU”)- Αθήνα, 11 Ιουλίου 2025**

**Πρόσκληση για συμμετοχή σε υβριδική εκδήλωση δικτύωσης με θέμα *«Κάνοντας τον Πολιτισμό πιο Προσβάσιμο & Συμπεριληπτικό για τα Άτομα με Αναπηρία»* (“AccessibleEU”)**

**Συν-διοργανωτής: Εθνική Συνομοσπονδία Ατόμων με Αναπηρία (Ε.Σ.Α.μεΑ.).**

**11 Ιουλίου 2025, Ξενοδοχείο «TITANIA» -Αθήνα.**

**Ώρες έναρξης και λήξης: 10:00-16:00**

**Η συμμετοχή στην εκδήλωση είναι ελεύθερη.**

**Στο πλαίσιο υλοποίησης του Έργου «Ευρωπαϊκό Κέντρο Πόρων Προσβασιμότητας-AccessibleEU» -το οποίο αποτελεί μια από τις εμβληματικές πρωτοβουλίες της Στρατηγικής της Ευρωπαϊκής Επιτροπής για τα Δικαιώματα των Ατόμων με Αναπηρία 2021-2030- σας προσκαλούμε να συμμετάσχετε στην Υβριδική Εκδήλωση Δικτύωσης με θέμα *«******Κάνοντας τον Πολιτισμό πιο Προσβάσιμο και Συμπεριληπτικό για τα Άτομα με Αναπηρία».***

**Η εκδήλωση, η οποία θα πραγματοποιηθεί στις 11 Ιουλίου 2025 στο Ξενοδοχείο «ΤΙΤΑΝΙΑ», Πανεπιστημίου 52, Αθήνα (Αίθουσα «Απόλλων-Αθηνά», Ημιώροφος), από τις 10.00 έως τις 16.00 (διάρκεια: 6 ώρες),** **διοργανώνεται σε συνεργασία με την Εθνική Συνομοσπονδία Ατόμων με Αναπηρία (Ε.Σ.Α.μεΑ**.), η οποία αποτελεί την τριτοβάθμια οργάνωση εκπροσώπησης των ατόμων με αναπηρία, των ατόμων με χρόνιες και σπάνιες παθήσεις και των οικογενειών τους στην ελληνική Πολιτεία και κοινωνία.

**Η εκδήλωση στοχεύει:**

* **στην ανάδειξη των εμποδίων που αντιμετωπίζουν τα άτομα με αναπηρία στον πολιτιστικό τομέα και στην εμβάθυνση της κατανόησης των ποικίλων αναγκών τους,**
* **στην ένταξη της διάστασης του καθολικού σχεδιασμού και της προσβασιμότητας στον σχεδιασμό, την υλοποίηση και την αξιολόγηση των πολιτιστικών υπηρεσιών, προγραμμάτων και δράσεων,**
* **στην ενίσχυση της συνεργασίας μεταξύ επαγγελματιών του πολιτισμού, φορέων χάραξης πολιτικής και εκπροσώπων του αναπηρικού κινήματος, με στόχο τη δημιουργία προσβάσιμων πολιτιστικών χώρων, αγαθών και υπηρεσιών,**
* **στην ανάδειξη επιτυχημένων πρωτοβουλιών/δράσεων στον τομέα του πολιτισμού που προωθούν τη δικαιωματική προσέγγιση της αναπηρίας και τη συμπερίληψη,**
* **στην υποστήριξη της ενεργούς συμμετοχής των ατόμων με αναπηρία ως επαγγελματιών, δημιουργών και κοινού στην πολιτιστική ζωή.**

Αρχή φόρμας

Τέλος φόρμας

**Οι εγγραφές στον χώρο της εκδήλωσης θα ξεκινήσουν στις 09:30**

**Γλώσσα εκδήλωσης: Ελληνική**.

**Η συμμετοχή στην εκδήλωση είναι ελεύθερη.**

**Στην εκδήλωση μπορούν να συμμετάσχουν:**

* **εκπρόσωποι (δημόσιων, δημοτικών, ιδιωτικών) πολιτιστικών οργανισμών**
* **στελέχη σχεδιασμού πολιτικών/σύμβουλοι στον πολιτιστικό τομέα**
* **εκπρόσωποι επιχειρήσεων που παράγουν και διανέμουν πολιτιστικά αγαθά και υπηρεσίες**
* **εκπρόσωποι κοινωνικών συνεταιριστικών οργανώσεων που δραστηριοποιούνται στον τομέα του πολιτισμού**
* **επαγγελματίες στον πολιτιστικό τομέα**
* **εμπειρογνώμονες προσβασιμότητας στον τομέα του πολιτισμού**
* **καλλιτέχνες με αναπηρία, άτομα με αναπηρία και εκπρόσωποι των οργανώσεών τους**

**Ακολουθεί το Πρόγραμμα της Εκδήλωσης**

|  |  |
| --- | --- |
| **Συντονιστής** | **Βασίλης Κούτσιανος, Γενικός Γραμματέας Ε.Σ.Α.μεΑ.** |
| **10:00-10:30** | **Εγγραφές** |
| **10:30-10:45** | **Επίσημη Έναρξη**  **Βασίλης Κούτσιανος, Γενικός Γραμματέας Ε.Σ.Α.μεΑ.** |
| **10:45-11:00** | **Παρουσίαση του Έργου «AccessibleEU»**  **Δημήτρης Λογαράς**, Εθνικός Εμπειρογνώμονας Έργου “AccessibleEU” & Επιστημονικό Στέλεχος Ε.Σ.Α.μεΑ. |
| **11:00-11:15** | **Το δικαίωμα των ατόμων με αναπηρία στην πολιτιστική κληρονομιά και τον σύγχρονο πολιτισμό**  **Δρ. Αντωνία Παυλή,** Κύρια Ερευνήτρια στο Παρατηρητήριο Θεμάτων Αναπηρίας της Ε.Σ.Α.μεΑ. |
| **11:15-11:45** | **Πρόσβαση και συμπερίληψη στους χώρους πολιτισμού: προκλήσεις και λύσεις**  **Μαρίλυ Χριστοφή,**Εμπειρογνώμων Φυσικής Προσβασιμότητας, Εξωτερική Συνεργάτης Ε.Σ.Α.μεΑ. |
| **Ενότητα 1: Δημόσιες πολιτικές για την προώθηση της προσβασιμότητας και της συμπερίληψης των ατόμων με αναπηρία στην πολιτιστική κληρονομιά και τον σύγχρονο πολιτισμό** | |
| **11:45-12:00** | **Δρ. Γεώργιος Διδασκάλου,** Γενικός Γραμματέας Πολιτισμού |
| **12:00-12:15** | **Δρ. Ελένη Δουνδουλάκη**, Γενική Γραμματέας Σύγχρονου Πολιτισμού |
| **Ενότητα 2:** **Πολιτισμός μετ’ εμποδίων: Η εμπειρία των ατόμων με αναπηρία** | |
| **12:15-13:15** | **Δημήτρης Σηφάκης*,*** Πρόεδρος Πανελληνίου Συνδέσμου Τυφλών (ΠΣΤ)  **Χαράλαμπος Γερώνυμος,** Πρόεδρος Εθνικής Ομοσπονδίας Κινητικά Αναπήρων (ΕΟΚΑ)  **Φωτεινή Ζαφειροπούλου**, Γενική Γραμματέας Πανελλήνιας Ομοσπονδίας Σωματείων Γονέων & Κηδεμόνων Ατόμων με Αναπηρία (ΠΟΣΓΚΑμεΑ)  **Ευανθία Πλαχούρα**, Ηθοποιός & Μέλος Δ.Σ. Θεάτρου Κωφών Ελλάδος |
| **13:15-13:30** | **Συζήτηση/Ερωτήσεις & Απαντήσεις** |
| **13:30-14:00** | **Διάλειμμα για καφέ και δικτύωση** |
| **Ενότητα 3: Πολιτισμός άνευ εμποδίων: Πρωτοβουλίες και δράσεις από το πεδίο** | |
| **14:00 -15:15** | **Καθολική Προσβασιμότητα στον Σύγχρονο Πολιτισμό: Το Πρόγραμμα Επιχορηγήσεων του Υπουργείου Πολιτισμού και οι Καλές Πρακτικές του**  **Μόνικα Τσιλιμπέρδη,** Προϊσταμένη της Δ/νσης Ανάπτυξης Σύγχρονης Δημιουργίας του Υπουργείο Πολιτισμού  **«Νήματα»-Ετήσιο Συμπεριληπτικό Πολιτιστικό Πρόγραμμα με επιχορήγηση του Υπουργείου Πολιτισμού**  **Δρ. Όλγα Ντέλλα,** Πρόεδρος Συλλόγου Γονέων, Κηδεμόνων και Φίλων Ατόμων με Αναπηρία Περιφέρειας Δυτικής Μακεδονίας  **Γεώργιος Σοφιανόπουλος,** Συντονιστής Πολιτιστικών Έργων-Υπηρεσία Συντονισμού Έργων Ιδρύματος Μείζονος Ελληνισμού (ΙΜΕ)  **Ανδρέας Κολίσογλου**, Ψυχολόγος, Χορευτής κα Ηθοποιός, Εξωτερικός Συνεργάτης Δημοτικού Θεάτρου Πειραιά  **Το Έργο «ΕΥΜΑΙΟΣ» με φορέα ευθύνης και χρηματοδότησης το Υπουργείο Πολιτισμού (Ταμείο Ανάκαμψης & Ανθεκτικότητας) και φορέα υλοποίησης την Ε.Σ.Α.μεΑ.**  **Νεκταρία Αποστολάκη,**Υπεύθυνη Τομέα Προγραμμάτων της Ε.Σ.Α.μεΑ. |
| **15:15-15:55** | **Συζήτηση/Ερωτήσεις & Απαντήσεις** |
| **15:55-16:00** | **Λήξη της εκδήλωσης** |

**Εάν επιθυμείτε είτε να συμμετάσχετε στην εκδήλωση διά ζώσης είτε να την παρακολουθήστε διαδικτυακά, παρακαλούμε όπως συμπληρώσετε και υποβάλετε το αργότερο μέχρι την 10η Ιουλίου 2025 και ώρα 14:00 την ηλεκτρονική φόρμα δήλωσης συμμετοχής, η οποία είναι διαθέσιμη στον παρακάτω σύνδεσμο (κωδικός εκδήλωσης: 25-NW-GR-01):** <https://ec.europa.eu/eusurvey/runner/5024458d-327b-ef41-10b0-4823e55387f5>

**Παρά το γεγονός ότι η φόρμα δήλωσης συμμετοχής είναι στη ελληνική, χρησιμοποιήστε μόνο λατινικούς χαρακτήρες για τη συμπλήρωση του ονόματος και του επιθέτου σας προκειμένου μετά την ολοκλήρωση της εκδήλωσης να λάβετε αυτόματα στην ηλεκτρονική διεύθυνσή σας το πιστοποιητικό παρακολούθησης.**

**Προσοχή: Κατά την εγγραφή σας δεν αποστέλλεται ο σύνδεσμος για την εξ’ αποστάσεως παρακολούθηση της εκδήλωσης. Ο σύνδεσμος θα σας αποσταλεί λίγες ημέρες πριν από την εκδήλωση στην ηλεκτρονική διεύθυνση που έχετε δηλώσει.  Ωστόσο, για κάθε ενδεχόμενο, σας ενημερώνουμε ότι ο ΣΥΝΔΕΣΜΟΣ για την εξ’ αποστάσεως παρακολούθηση της εκδήλωσης είναι ο εξής:**<https://meeting.interactio.com/g51u-opx-fuzr-fbm>

**Πληροφορίες για την προσβασιμότητα της αίθουσας.**

* Η αίθουσα που θα πραγματοποιηθεί η εκδήλωση είναι πλήρως προσβάσιμη σε χρήστες αναπηρικού αμαξιδίου (ράμπα στην κεντρική είσοδο του ξενοδοχείου, ανεμπόδιστη πρόσβαση στην αίθουσα με ανελκυστήρα, προσβάσιμο wc δίπλα από την αίθουσα).
* Παροχή διερμηνείας στην ελληνική νοηματική γλώσσα.
* Παροχή ζωντανών υπότιτλων.

Το Έργο «AccessibleEU» αποτελεί μια πηγή πληροφόρησης για την προσβασιμότητα στο δομημένο περιβάλλον, τις μεταφορές και τις Τεχνολογίες Πληροφορικής και Επικοινωνιών με σκοπό τη διασφάλιση της ισότιμης συμμετοχής των ατόμων με αναπηρία σε όλους τους τομείς της ζωής. Επιμέρους στόχοι του «AccessibleEU» είναι: α) η ανάπτυξη ικανοτήτων στα κράτη μέλη της Ευρωπαϊκής Ένωσης γύρω από την προσβασιμότητα, β) η υποστήριξη της εφαρμογής της ευρωπαϊκής νομοθεσίας για την προσβασιμότητα, γ) η διασύνδεση των φορέων που είναι υπεύθυνοι για την εφαρμογή των κανόνων προσβασιμότητας στην Ευρωπαϊκή Ένωση, δ) η δημιουργία μιας ευρωπαϊκής υπηρεσίας μιας στάσης (one-stop-shop) για την προσβασιμότητα, ε) η εκπαίδευση επαγγελματιών στην προσβασιμότητα. Συντονιστής Εταίρος του Έργου είναι το Foundation ONCE (Ισπανία). Περισσότερες πληροφορίες σχετικά με το Έργο είναι διαθέσιμες στο**:** [**https://accessible-eu-centre.ec.europa.eu/about-accessibleeu\_en**](https://accessible-eu-centre.ec.europa.eu/about-accessibleeu_en) **&** στο <https://www.esamea.gr/el/article/eyrwpaiko-kentro-porwn-prosbasimothtas-accessibleeu-centre-gine-ki-esy-melos-ths-koinothtas-gia-thn-prosbasimothta-2>

**Παρακαλούμε όπως δηλώσετε συμμετοχή το συντομότερο δυνατό!**

Για περισσότερος πληροφορίες απευθυνθείτε στον κ. Δημήτρη Λογαρά

Email**:** [communication@esaea.gr](mailto:communication@esaea.gr)

Τηλέφωνο επικοινωνίας: 6936061383

Σας ευχαριστούμε θερμά εκ των προτέρων.

Με εκτίμηση,

Δημήτρης Λογαράς

Εθνικός Εμπειρογνώμονας του Έργου «AccessibleEU» & Επιστημονικό Στέλεχος Ε.Σ.Α.μεΑ.

Περισσότερες πληροφορίες για τους Εμπειρογνώμονες του «AccessibleEU» είναι διαθέσιμες στο: <https://accessible-eu-centre.ec.europa.eu/accessibleeu-network-experts_en?prefLang=el>